# Josep Maria Fericgla

Josep Maria Fericgla (Barcelona, 1955) és un antropòleg català. És llicenciat en Història i doctor en Antropologia Social i Cultural per la Universitat de Barcelona, i ha estat professor d'etnomusicologia, mitologia i pensament religiós en diferents universitats internacionals.

## Trajectòria

Fericgla ha dedicat la seva recerca científica a l'estudi de l'ús d'enteògens en diferents cultures del món i s'ha interessat per les experiències d'estat de trànsit i d'èxtasi com a recerca universal en l'ésser humà. D'aquesta etapa com a investigador va néixer el seu interès per la utilització de l'ayahuasca en el xamanisme des de temps immemorials. Ha estat pioner a Europa en el seu ús per al tractament de l'addicció a les drogues.
Fericgla és un autor productiu amb una trentena de llibres i més de cent articles en revistes de divulgació i diaris. Col·labora en diferents mitjans de comunicació on tracta temàtiques relacionades amb la psicologia, l'antropologia cognitiva i l'etnopsiquitria. Ha participat durant anys al programa L'ofici de viure de Catalunya Ràdio.
És una autoritat internacionalment reconeguda sobre temes relacionats amb els anomenats «estats expandits de consciència», substàncies psicoactives i xamanismes amazònics.

## Obra destacada

* El jívaros, caçadors de somnis (La Campana, 1994)
* El bolet i la gènesi de les cultures (Editorial Alta Fulla, 1998)
* Envejecer: una antropologia de la ancianidad (Herder Editorial, 2002)
* Epopteia: avanzar sin olvidar (La Liebre de Marzo, 2004)
* Los chamanes a revisión (Editorial Kairós, 2012)
* Ayahuasca, la realidad detrás de la realidad : sus usos en psicoterapia y en el cultivo del mundo interior (Editorial Kairós, 2018)

## Referències

* ↑ Sánchez, Sónia «Hi ha xamans en totes les cultures, els nostres són els físics quàntics». Ara, 18-08-2014.
* ↑ Ponti, Franc «Psicodèlia i creativitat». El Punt Avui – L'Econòmic, 11-11-2018, pàg. 57.
* ↑ «Obra de Josep Maria Fericgla» a Dialnet.
* ↑ «Escola de vida de Josep M. Fericgla». L'ofici de viure. Catalunya Ràdio. [Consulta: 10 abril 2019].
* ↑ Ryan, Christopher. «Conference Review: 3rd International Conference on Entheogens» (en anglès). Multidisciplinary Association for Psychedelic Studies, 1998. [Consulta: 21 maig 2020].
* ↑ Antón, Jacinto «Diario de un aprendiz de chamán» (en castellà). El País, 06-02-1994. ISSN: 1134-6582.
* ↑ Monedero, Marta «L'antropòleg a l'olla dels xamans». El Punt Avui, 17-01-2016, pàg. 15.
* ↑ Antón, Jacinto «Fericgla señala paralelismos entre Internet y el chamanismo» (en castellà). El País, 07-11-2000. ISSN: 1134-6582.

## Bibliografia

* Fericgla, Josep Maria «Josep Maria Fericgla: "Vaig sentir que havia mort i hi vaig veure clar"». El Periódico, 20-03-2015 [Consulta: 21 maig 2020].
* Ott, Jonathan «Josep Maria Fericgla» (en castellà). Cañamo: La revista de la cultura del cannabis, 210 (juny), 2015, pàg. 168–170. ISSN: 9975-4045.
* Pardo, Fernando «Los mundos perdidos: del Amazonas a Can Benet: Un encuentro con Josep M. Fericgla» (en castellà). Cañamo: La revista de la cultura del cannabis, 222 (Junio), 2016, pàg. 123–126. ISSN: 9975-4045.

## Enllaços externs

* Reales, Luís. «Entrevista a Josep Maria Fericgla, antropòleg». Terrícoles. Betevé, 31-05-2018.
* Espinàs, Josep Maria. «Entrevista a l'antropòleg Josep Maria Fericgla». TV3, 10-03-1994.